KOMISIJOS REGLAMENTAS (EB) Nr. 606/2008
2008 m. birželio 26 d.
iš dalies keičiantis Reglamentą (EB) Nr. 831/2002, įgyvendinantį, dėl teisės naudotis konfidencialiais duomenimis mokslo reikmėms, Tarybos reglamentą (EB) Nr. 322/97 dėl Bendrijos statistikos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. vasario 17 d. Tarybos reglamentą (EB) Nr. 322/97 dėl Bendrijos statistikos (1), ypač į jo 17 straipsnio 2 dalį bei 20 straipsnio 1 dalį,
kadangi:
(1)
Komisijos reglamentu (EB) Nr. 831/2002 (2) nustatomos teisės naudotis Bendrijos institucijai perduotais konfidencialiais duomenimis suteikimo sąlygos, kad mokslo reikmėms galima būtų daryti statistines išvadas. Jame išvardijami įvairūs tyrimai ir statistinių duomenų šaltiniai, kuriems taikomas šis reglamentas.
(2)
Didėja bendras tyrėjų ir mokslo bendruomenės poreikis mokslo reikmėms taip pat naudoti konfidencialius ūkių struktūros tyrimo (ŪST) duomenis. Turėdami galimybę naudotis ŪST mikroduomenimis tyrėjai galėtų analizuoti atskirų žemės ūkio valdų rodiklių (pvz., auginamų kultūrų rūšių, gyvulių ir darbo jėgos) sąsajas. Tyrėjai taip pat galėtų tobulinti regioninius agrarinės aplinkosaugos modelius ir rodiklius, kurie šiuo metu grindžiami apibendrintais duomenimis. Todėl šis tyrimas turėtų būti įtrauktas į Reglamente (EB) Nr. 831/2002 pateiktą sąrašą.
(3)
Šiame reglamente numatytos priemonės atitinka Statistinių duomenų konfidencialumo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 831/2002 iš dalies keičiamas taip:
1.
5 straipsnio 1 dalis pakeičiama taip:
„1. Bendrijos institucija gali suteikti teisę jos patalpose naudotis konfidencialiais duomenimis, gautais iš šių tyrimų ar statistinių duomenų šaltinių:
-
Europos Bendrijos namų ūkių tyrimo,
-
Darbo jėgos tyrimo,
-
Bendrijos inovacijų tyrimo,
-
Tęstinio profesinio rengimo tyrimo,
-
Darbo užmokesčio struktūros tyrimo,
-
Europos Sąjungos pajamų ir gyvenimo sąlygų statistikos,
-
Suaugusiųjų švietimo tyrimo,
-
Ūkių struktūros tyrimo.
Tačiau, duomenis pateikusios nacionalinės institucijos pageidavimu, teisė naudotis iš šios nacionalinės institucijos gautais duomenimis konkrečiam mokslinio tyrimo projektui nesuteikiama.“
2.
6 straipsnio 1 dalis pakeičiama taip:
„1. Bendrijos institucija gali pateikti anonimizuotų mikroduomenų, gautų iš šių tyrimų ar statistinių duomenų šaltinių, rinkinius:
-
Europos Bendrijos namų ūkių tyrimo,
-
Darbo jėgos tyrimo,
-
Bendrijos inovacijų tyrimo,
-
Tęstinio profesinio rengimo tyrimo,
-
Darbo užmokesčio struktūros tyrimo,
-
Europos Sąjungos pajamų ir gyvenimo sąlygų statistikos,
-
Suaugusiųjų švietimo tyrimo,
-
Ūkių struktūros tyrimo.
Tačiau, duomenis pateikusios nacionalinės institucijos pageidavimu, teisė naudotis iš šios nacionalinės institucijos gautais duomenimis konkrečiam mokslinio tyrimo projektui nesuteikiama.“
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 26 d.